મુંબઈઃ છેલ્લાં કેટલાંય સમયથી આર કે સ્ટુડિયોમાં ચર્ચામાં છે. કપૂર ખાનદાને આ સ્ટુડિયો વેચવાનો નિર્ણય કર્યો છે. આ વખતે કપૂર પરિવાર છેલ્લીવાર આર કે સ્ટુડિયોમાં ગણેશોત્સવ સેલિબ્રેટ કરી રહ્યું છે. ગુરૂવાર(13 સપ્ટેમ્બર)ના રોજ કપૂર પરિવારે આર કે સ્ટુડિયોમાં છેલ્લીવાર ગણેશ ચતુર્થી સેલિબ્રેટ કરી હતી. આ પ્રસંગે કપૂર પરિવાર ઘણો જ ભાવુક જોવા મળ્યો હતો. 70 વર્ષ પહેલાં રાજકપૂરે આર કે સ્ટુડિયો બનાવ્યો હતો પરંતુ ગયા વર્ષે આગ લાગવાને કારણે પરિવારે આ સ્ટુડિયોને વેચવાનો નિર્ણય લીધો હતો.